	Независимо от цялата сериозност на предстоящото, магът се усмихна. Защо не, нека. Така е било и така ще бъде винаги — учениците ще надценяват силите си и ще се мъчат да надзърнат и подслушат какво се прави и говори на Съвета. Преди години Ритор бе същият като тези момчета. _Нека!_ Ако младежът успее, значи вече е достатъчно силен и вещ, за да има правото да знае решенията на маговете.